Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7620

c) Amennyiben a Közösség többi részében a csatlakozás időpontját követően már hatályban lesznek piacellenőrzési intézkedések, a portugál kormány ugyanúgy részt vesz az ilyen intézkedések kidolgozásában, mint a többi tagállam; a Portugál Köztársasággal szemben alkalmazott intézkedéseknek támogatniuk kell a portugál vas- és acélipar harmonikus integrációját a Közösség egészébe. Ennek érdekében a Portugáliával szemben elhatározott intézkedések ugyanazokon az elveken alapulnak, mint amelyeken a Közösség területén érvényesülő szabályok. Ezen intézkedéseket a Közösség többi részére alkalmazandó intézkedésekkel egyidejűleg és az azokra alkalmazandó eljárásnak megfelelően kell elfogadni. 2004/60/II. szám Együttes nyilatkozat a hitelintézetek üzleti tevékenységének megkezdésére és folytatására vonatkozó törvényi, rendeleti és közigazgatási rendelkezések összehangolásáról szóló 1977. december 12-i első tanácsi irányelvről Az 1977. december 12-i 77/780/EGK tanácsi irányelv 2. cikkének (3) bekezdése értelmében a Tanács legkésőbb a csatlakozást követő hétéves időszak végén határozatot hoz arról, hogy az említett cikk (2) bekezdésében említett listára az alább ismertetett feltételek mellett felveszi a következő portugál intézeteket:

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes